VALTIOVARAINMINISTERIÖ	VM  166:06/2003  		
	Hallinnon kehittämisosasto			
	VAHTI	14.6.2004		

Jakelussa mainituille

TIETOTURVA-ARVIOINNIT-  TYÖRYHMÄN ASETTAMINEN 

Asettaminen 
Valtiovarainministeriö (VM) on tänään asettanut Valtionhallinnon tietoturvallisuuden johtoryhmän (VAHTI) alaisuuteen työryhmän kehittämään tietoturvallisuuden arviointeja valtionhallinnossa.

Taustaa
Tietoturvallisuus on olennainen osa valtionhallinnon toimintaa. Tietoturvallisuudella varmistetaan hallinnon toiminnan luotettavuus ja sujuvuus.

Valtiovarainministeriö vastaa valtionhallinnon tietoturvallisuuden yleisestä ohjauksesta ja kehittämisestä. Näissä tehtävissä keskeisenä koordinaatioelimenä ja VM:ötä tukevana ryhmänä toimii VM:n asettama ja johtama Valtionhallinnon tietoturvallisuuden johtoryhmä VAHTI. VAHTIlla on keskeinen rooli valtionhallinnon tietoturvallisuuden kehittämisessä ja ohjauksessa. 

Valtiovarainministeriö on käynnistänyt valtionhallinnon tietoturvallisuuden kehitysohjelman (VM:n VAHTI-julkaisu 1/2004, www.vm.fi/vahti) toimeenpanon ministeri Wideroosin kirjeellä 3.3.2004 (VM 7/01/2004). Ohjelma on käsitelty pääministeri Vanhasen johtamassa tietoyhteiskuntaohjelman ministeriryhmässä sekä ministeri Mannisen johtamassa hallinnon ja aluekehityksen ministeriryhmässä. 

VM antoi vuonna 2003 suosituksen tietoturva-arvioinneista valtionhallinnossa (VAHTI 3/2003).

Laajaan ohjelmaan sisältyy 28 kehittämiskohdetta ja tällä päätöksellä perustetun työryhmän toiminta ja tehtävät ovat tärkeä osa kehitysohjelmaa.

Toimikausi
14.6.2004-30.5.2005
	
 Tietoturva-arvioinnit- työryhmän tavoitteet ja tehtäväalueet

Työryhmän  tavoitteena on tehostaa, edistää ja kehittää hallinnossa tehtäviä  tietoturva-arviointeja.  Työryhmän tehtäviä on kuvattu Valtionhallinnon tietoturvallisuuden kehitysohjelman kohdassa 5.2.7. Työryhmän tehtäväalueita ovat:

- tietoturva-arvointitoiminnan kehittäminen ja organisointi
- esityksen laatiminen valtionhallinnon tietoturva-arviointipoolista ja arviointitoiminnan resurssoinnista
- esitysten laatiminen valtionhallinnon tietoturva-arviointeihin liittyvästä hallinnon yhteistoiminnasta ja sen kehittämisestä
- tehtäväalueeseen liittyvät tietoturva-aineistot ja niiden kehitystarpeet

Työryhmän työhön kuuluvat organisaatioiden kannalta sisäisten ja ulkoisten arviointien kehittäminen.

Organisointi

Työryhmä perustetaan Valtionhallinnon tietoturvallisuuden johtoryhmän VAHTI alaisuuteen ja ohjaukseen.

Organisointi on seuraava:

	Puheenjohtaja:
tietoturvapäällikkö Seppo Sundberg, Valtiokonttori

	Jäsenet:
	tietoturvapäällikkö Aaro Hallikainen, Poliisin tietohallintokeskus 
	projektipäällikkö Juhani Koivunen, valtiovarainministeriö
		atk-ylläpitäjä Sami Koskinen, Teknillinen korkeakoulu
		tietohallintopäällikkö Erkki Liutu, Keskusrikospoliisi
		tietoturvapäällikkö Minna Manninen, Tampereen yliopisto
tietojärjestelmäpäällikkö Raimo Porttikivi, kauppa- ja teollisuusministeriö
neuvotteleva virkamies Matti Salminen, valtiovarainministeriö
		tietoturva-asiantuntija Juhani Sillanpää, valtiovarainministeriö
		pääsunnittelija Jukka Yli-Koivisto, maa- ja metsäatalousministeriö/ Tike

Työryhmän kokoonpanoa voidaan tarvittaessa muuttaa VAHTIn tai sen puheenjohtajan päätöksellä. Puolustushallinnon edustaja nimetään mahdollisimman pian

	Sihteeritehtävät:
Jaosto valitsee keskuudestaan sihteerin tai sihteerit.

Kustannukset

Jaoston mahdollisesti tarvitsemat  asiantuntijapalvelut maksetaan momentilta 28.80.20. Kukin organisaatio vastaa edustajiensa matkakustannuksista.

Ylijohtaja  			Jorma Karjalainen

Neuvotteleva virkamies		Mikael Kiviniemi
			VAHTIn puheenjohtaja

JAKELU:
Työryhmässä edustetut organisaatiot
Työryhmän puheenjohtaja ja jäsenet
VAHTI